قیبریس روم رهبرلیگی‌نین، قیبریس‌لی تورک‌لره قارشی تحریم چابالاری بیتمیر.
روم‌لارین آیریمچی یاناشیمین‌دان بو دفعه اوشاقلار دا نصیبینی آلدی.
قوزئی قیبریس تورک جمهوریتین‌دکی 23 آوریل میلی اگمن‌لیک و اوشاق بایرامی قوتلامالارینا قاتیلماق اوچون روم کسیمین‌دکی لارناکا هاواآلانینا گئدن صربیستان کاروانی بؤلگه‌یه آلینمادی.
تورک طرفینه گئچه‌جک‌لرینی ایفاده ائتدیک‌لری اوچون اؤلکه‌یه گیریش‌لرینه ایجازه وئریلمه‌ین اوشاقلار، 24 ساعات بویونجا هاوا لیمانیندا ساخلانیلدیق‌دان سونرا سینیردیشی ائدیلدی.
حادثه‌یه، قوزئی قیبریس تورک جمهوریتیندن بؤیوک تپکی گلدی.
میلی ائییتیم و مدنیت باخانی اؤزدمیر بئرووا، اوشاق‌لارا قارشی بئله بیر یاپدیریمین آغلا سیغماز بیر اویقولاما اولدوغونو سؤیله‌دی.
بئرووا؛
"اوشاق‌لاریمیزا بو توتومون روا گؤرولمه‌سین‌دن گؤره چوخ اوزگونوک. موتلو، شن بیر فستیوال هاواسیندا اؤز خالق اویون‌لارینی یئرلی اویون‌لارینی سرگیله‌یه‌جک اولان و اوشاقلار آراسیندا قارداش‌لیغی و دوست‌لوغو مؤحکملندیرجک بیر اولایا هم قاتیلامادیلار هم ده بیر سوچلو کیمی گؤروله‌رک اینسان حاقحقلاریندان‌ محروم بیر شکیلده اؤلکه‌لرینه دیپورت ائدیلدی‌لر" دئدی.
بئرووا، کاروانی بیر سونراکی فعالیتده ایستانبول اوزرین‌دن قوزئی قیبریس تورک جمهوریتینه آپاریب قوناق ائده‌جک‌لرینی ایفاده ائتدی.
جمهورباشقانلیغی سؤزچوسو باریش بورجو دا؛
"بیر اوشاق فستیوالینا قاتیلماق ایسته‌ین اوشاق‌لارا تحریم قویمانین مقبول سببی و اینسانی بیر ایضاحی اولا بیلمز" دئدی.
